《别如老》
宋代·孙觌

同舟无胡越，四海皆弟兄。吾人虽晚接，一笑盖已倾。

我老未闻道，意行堕沟坑。逢人得推骂，知非愧平生。

世乱识真态，涂穷见真情。曳杖扣禅扃，撞钟听靴鸣。

小窗风雨夜，对此一榻横。吾身如木偶，春至不复荣。

岂无三宿恋，天雨方流行。去去得首邱，归田克残更。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。